Anselmi

**Anselmi** su bili sa planete okeana Gli Anselmo, koju su delili sa Nautiloima. Obe su rase prirodno evoluirale na planeti, ali su Nautiloi pod vodom, a Anselmi na ono malo kopna, gde su mislili da su bezbedniji. Legenda kaže, ili bar Obi kaže, da je bilo mnogo više zemlje ali da je čitav jedan kontinent potonuo pre hiljadu godina. Baš im se ne da. Međutim, em što je bilo malo zemlje, em što su se sve više množili... počeli su međusobno da se kolju.

## Izgled i narav

Kao i njihova planeta, i oni su bili akvamarin plave boje. Pošto je Gli uglavnom vodena planeta, i oni su, naravno, nastali u okeanima. Namerno kažem okeanima a ne okeanu, jer nisu nastali samo na jednom mestu, nego je tuce različitih podrasa nastalo od njihovih predaka koji su još uvek disali vodu, ali su se dok su još bile ne toliko različite, spojile u jednu, jer prostora nije bilo mnogo. U početku nisu ni znali za kontinente, kao i svuda, pa i kod nas samih, kontinenti se otkrivaju vremenom, kroz razvijanje civilizacije, pa su se razvili na nekim ostrvima, iznad vode iako su još uvek u nju mogli da ulaze (veruje se da su za razliku od svojih rivala disali kroz kožu, kao žabe, jer su ih pogrdno nazivali "Škrgavci"), birali su da rađe pobegnu od Nautiloija, koji su takođe počeli da se razvijaju (u početku potpuno bez nogu, jer šta će im, ruke da, ali noge tek kasnije kada su počeli da izlaze na suvo i da idu na druge planete, i da grade svoje suve gradove i brodove) na suvom, jer su za razliku od njih bili vodozemci.

Bili su anubimorfni, telo im se formiralo kako to evolucija nalaže, kao čelovjekoliko, noge su im bile normalne, jer su i njihovim precima, nekakvim amfibijskim daždevnjacima, bile normalne, doduše sa tri prsta. Tako i ruke. Mada su poneke imale i 4, zavisi od koje si od dvanaestak podrasa nastao. Imali su i rep. Doduše tanak, neakvadinamičan. A one pipke na glavi nisu imali. Ali su imali neke antene povrh glave. Glava im nije imala nos, jer im nije trebao, bila je malo jajasta. Malo su bili zdepastiji celi. Hiljadama godina pre Rata Klonova, bili su dominantna rasa na Gli Anselmu (iako od početka do kraja malobrojnija), ali su do Rata Klonova postali izuzetno primitivni. Potpuno su evoluirali u rasu koja više ne može da diše pod vodom, dok su Nautiloi postali amfi-bije, što će reći, mogli su da dišu i u vodi i van, i izrasle su im i noge i sve, i razvili su se mnogo brže, nego iko. Nautiloi koji su imali dosta vremena i prostora da se itekako razviju, rešili su da se malo prošire i na kopno, zašto da ne. Odgovor Anselma je bio strašan. Ali su ih brzo nadjačali. Anselma je bilo sve manje i manje. I bili su sve besniji i besniji i klali se međusobno.

## Društvo

"*Anselmi?*" *"Žive na kopnu, ne mogu da dišu pod vodom."*
- Skajvoker i Kenobi
Ali kopna je bilo malo, a njih sve više, pa su dok još nisu znali za druga kopna, morali da počnu da grade intrikantne brane, kako bi *(kao naši Nizozemci i Veneti)* ukrali malo vlažne i neplodne zemlje, za arhitekturu, nije im ni trebalo njiva, jeli su plodove mora , a ne njiva i tora. Prvo bi digli usku branu u dužinu ka moru, iz nje iscrpeli vodu, pa još jednu na 90° odatle, pa ih spojili lukom, tako je bilo najisplativije. Praviti obruč oko čitavog ostrva je bilo prezahtevno. Ako su dva ostrva blizu, onda se i na luku moglo uštedeti. I sve tako dok nisu otkrili veliki kontinent. Sa izobiljem do tad neviđenog života. Ipak su trebali da izaberu za dominantniju podrasu onu koja je još uvek disala pod vodom, lošu su odluku doneli, jer je kontinent potonuo, civilizacija i ogromno Carstvo Anselmo su se urušili i većina Anselma se raštrkala po plovećim objektima, kao morski cigani, dok i tamo nisu umrli od gladi. Ono malo, elite, što ih je ostalo na ostrvima, pod uslovom da ih nije zbrisao cunami, ako su ih drevne brane spasile, ostalo je da iznova podigne civilizaciju. Do tada je međutim bilo kasno da se počne iznova, jer su se njihove komšije, bez ikakvih problema tamo dole daleko više izgradile, mada je tlotres i njima naneo teške gubitke, nisu ni oni više ribe, lignje, daždevnjaci, da žive na slobodnom i otvorenom, imali su i oni građevine, ali mnogo više njih, jer su imali više prostora. A i vulkani i klizišta i mnoga druga strujanja. Jedino požare nisu imali, a pod poplavom su bili stalno. Nije ni njima život bezbrižan. Ali svakako lakši.

## Istorija

Dok su još bili brojniji, i dominantniji nad Nautiloima, postali su nadmeni, oholi i drčni. Morali su tako. Bukvalno su se borili za svaki pedalj. Lignjoslave su smatrali nižom rasom, i činili su sve da im uzmu što više životnog prostora od njihove akvatične civilizacije. Jedine druge dve planete u njihovom Halor Sistemu bile su beživotne stene, bez trunčice vode, u Srednjem Prstenu. Dok su oni bili dignutog nosa, iznad vode, Nautiloi su se polako i smireno razvijali, što dalje od njih. Nisu ni znali da su podosta napredovali. Nisu ni morali da budu agresivni prema susedima, ni da troše vreme i resurse na sistem obrane i brane, nego su uživali i iskorišćavali bogatstva što im ih je okean dao. I pod okeanom je bilo rudnika metala i silicijuma, i nafte i ostalih izvora energije, pripitomili su i morske sisare i imali farme uzgajane ribe. Kada je Carstvo Anselma palo (kako se verovalo zbog gordosti, neki su mislili da su razljutili boga mora, ali pre će biti da su oni preterali igrajući se boga, i narušili prirodne balanse poletevši previsoko), i onda im je bog/priroda uzvratila. Žestoko. Tajfuni i plimski talasi od nekoliko stotina metara, sravnili su nekad svemoćno carstvo. Malo ih je preostalo. Niko više nije živeo na ostrvima, svi su hteli da se presele na obilati kontinent. Ali viša i vladajuća klasa se lahkó vratila u domove svojih predaka. Domova nije bilo, ali bar ostrva nisu potonula. Kontinent je samo na ivicama bio izdignut tektonski. U sredini je bio kao činija. Začas se ispunila depresija, i preplavljen je kao..... zamak od peska.

Iako je viša klasa opstala, i nešto malo morskih cigana, to nije značilo da su oni sad nešto naročito viši stvarno za klasu. Znate kakvi su to ljudi. Naročito na planetama koje se brzo razviju. Praziluk elita. Brzo su propali. Deset hiljada puta brže nego što su se uzdizali. Za samo par godina je nestalo sve što su gradili 10.000 godina. Naročito, kao i kod nas između ostalog, kada posle ogromnog stradanja, preuzme uga-buga praznoverna religija. U strahu od "boga mora" i da su ga izneverili, spali su na najniže grane animalističkih religija. Koje skoro uvek, kao i kod nas, prati žrtvovanje. I to, što razumnije (i nevinije) biće, to bolje. "Divljaci puni bapskih priča", kako ih je opisao Kit Fisto, Džedaj sa njihove planete. Vooo, ko je ovde pravi rasista?! "Malo iznad životinja". Spali su na primitivna oruđa i oružja, znate, kao "civilizacije" na Zemlji u Mezo-Americi, kaooo pismenost, visoke praziluk kaste i sveštenstvo, a ovamo kasape ljude i gađaju se lukom i strelom i bumeranzima i duvaljkama sa parališućim bodljama.

*"Bićete ponuđeni duhovima predaka. Oni će nam pomoći da prevladamo Škrgavce."*
― anselmski lovac se obraća Anakinu i Kenobiju
Bogovima, i precima, kojima realno i jesu dugovali mnogo, jednom prilikom umalo nisu žrtvovali i Obija i Anakina, u nadi da će ih "naučiti" kako da, kao oni, još jednom savladaju te "Škrgutave". Uhvatili su ih u te primitivne zamke. U rupu u zemlji koju je napravila mala grupa tih primitivnih lovaca. Taman kad su se primitivci spremili da udovolje precima, Skajvoker je rešio, kako to obično biva *(u mnogim filmovima, pa i ovde, sa Evocima)* da ih zaplaši kako bi ga pustili. On i jeste bio magičan za njih, sa svojim Džedajskim trikovima. Što samo govori u prilog njihove praznoverice, nisu oni mogli da razlikuju šta je stvarno božanski a šta nije, naročito u ovim svetovima, gde je mnogo toga moguće. Iskoristio je Silu i levitirao iz jame preko njihovih glava. Ničice su pali na kolena, zaprepašćeni. Nisu ga odmah poslušali kada im je naredio da beže glavom bez obzira, ali samo zato što su se u...kočili. Kada je zatresao šumu oko njih, odmah su se prosvestili. Otrčali su kao zečevi.

# Hiper svemir

Δ Gli Anselmo (https://starwars.fandom.com/wiki/Glee\_Anselm/Legends)

Δ Nautiloi (https://starwars.fandom.com/wiki/Nautolan/Legends)

Δ Anselmi (https://starwars.fandom.com/wiki/Anselmi/Legends)

Δ Halor Sistem (https://starwars.fandom.com/wiki/Jalor\_system)

Δ Kit Fisto (https://starwars.fandom.com/wiki/Kit\_Fisto)

Δ podrase (https://starwars.fandom.com/wiki/Subspecies)

Δ daždevnjaci (https://starwars.fandom.com/wiki/Awalian newt)

Δ silicijum (https://starwars.fandom.com/wiki/Silicone)

Δ tlotres (https://starwars.fandom.com/wiki/Quake)

Δ cigare (https://starwars.fandom.com/wiki/Cigara)

Δ Verpine (https://starwars.fandom.com/wiki/Verpine)

Δ Anselm Miklajn (https://starwars.fandom.com/wiki/Anselm Miclyne)

Δ Anselmo (https://starwars.fandom.com/wiki/Anselm)

Δ tehničar (https://starwars.fandom.com/wiki/Technician)

Δ Darsana (https://starwars.fandom.com/wiki/Darsana)

Δ plodovi mora (https://starwars.fandom.com/wiki/Aq'alicious Seafood)

Δ Carstvo Anselma (https://starwars.fandom.com/wiki/Anselmi empire)

Δ cunami (https://starwars.fandom.com/wiki/tsunami)

Δ tajfuni (https://starwars.fandom.com/wiki/Typhoon)

Δ magija (https://starwars.fandom.com/wiki/Magic)

Δ levitacija (https://starwars.fandom.com/wiki/Levitation)

Δ zečevi (https://starwars.fandom.com/wiki/Lepi)

# **Bi(bli)ografija**

^|~ Palpatin formira Komitet Lojalista, članak na Vestima HoloMreže emisija 531 (sajt više ne postoji)

^|~ Kašiiik-TransDošljački pregovori propali, iste Vesti

^|~ Zvezdani Ratovi, Epizoda II : Napad Klonova, film (pojavljivanje samo u izbrisanim scenama)

^|~ Zvezdani Ratovi, Epizoda II : Napad Klonova, novelizacija

^|~ Zvezdani Ratovi, Epizoda II : Napad Klonova, novelizacija za decu

# *Mediji*

▪︎ Zvezdani Ratovi: Sila i Sudbina, jezgroviti pravilnik, referentna knjiga za društvenu igru Zvezdani Ratovi: Sila i Sudbina

▪︎ Kompletna Enciklopedija Zvezdanih Ratova

▪︎ Zvanična Činjenična Dosijea Zvezdanih Ratova, izdanje 63

▪︎ "Kao riba izvan vode", članak na Wizard.com (izbrisan sajt)

▪︎ Moć Džedaja, referentna knjiga

# ***~~Veze iza zavese~~***

Originalni dizajn Darsane, anselmskog Senatora ozvaničen je kao izgled svih Anselma, iako je on isečen iz Epizode II

# Željma

Anselmo je sasvim normalno ime na našoj Zemlji, to jest Željmi. Kao na primer onaj Svetac, ili onaj pevač Pantere. Dve najnepovezanije stvari, ali tako je. A ovde imamo Anselma, inžinjera, dakle pri vojsci, da je civilni bio bi inžEnjer, Ljudske rase i Anselma Miklajna, tehničara Verpina rase, koji je voleo da puši cigare